[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 15.4.2009

COM(2009) 177 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 5 ΣΤΟN ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2009

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 5 ΣΤΟN ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2009

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

Έχοντας υπόψη :

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

Η Ευρωπαϊκή Επιτροπή με το παρόν υποβάλλει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 5 στον προϋπολογισμό του 2009.

ΜΕΤΑΒΟΛΕΣ ΣΤΗ ΓΕΝΙΚΗ ΚΑΤΑΣΤΑΣΗ ΕΣΟΔΩΝ

Οι μεταβολές στη γενική κατάσταση εσόδων διαβιβάζονται χωριστά μέσω του συστήματος SEI-BUD. Η αγγλική απόδοση των μεταβολών της γενικής κατάστασης εσόδων επισυνάπτεται για ενημέρωση με τη μορφή δημοσιονομικού παραρτήματος.

ΑΙΤΙΟΛΟΓΙΚΗ ΕΚΘΕΣΗ

Το παρόν προσχέδιο διορθωτικού προϋπολογισμού αριθ. 5/2009 αποσκοπεί στην εγγραφή στον προϋπολογισμό του πλεονάσματος που προέκυψε από την εκτέλεση κατά το οικονομικό έτος 2008. Όπως προβλέπει το άρθρο 15 παράγραφος 3 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[2], πρόκειται για το μοναδικό αντικείμενο του παρόντος ΠΣΔΠ και πρέπει να υποβληθεί ενός 15 ημερών από την υποβολή των προσωρινών λογαριασμών, η οποία πραγματοποιήθηκε την 31η Μαρτίου 2009.

1. Η εκτέλεση του προϋπολογισμού κατά το οικονομικό έτος 2008 παρουσιάζει πλεόνασμα 1 796 151 821 EUR (μη συμπεριλαμβανομένων συνεισφορών των ΕΖΕΣ-ΕΟΧ), το οποίο επομένως εγγράφεται ως έσοδο στον προϋπολογισμό του 2009.

Η εγγραφή του πλεονάσματος μπορεί να αναλυθεί ως εξής :

2008 | ΕΖΕΣ-ΕΟΧ | Ευρωπαϊκές Κοινότητες | Σύνολο |

Έσοδα του οικονομικού έτους | 199 139 557,00 | 121 385 242 727,55 | 121 584 382 284,55 |

Πληρωμές βάσει των πιστώσεων του τρέχοντος έτους | -183 598 206,59 | -115 366 374 174,96 | -115 549 972 381,55 |

Πιστώσεις πληρωμών μεταφερθείσες στο έτος Ν+1 | 0,00 | -3 912 336 487,46 | -3 912 336 487,46 |

Πιστώσεις ΕΖΕΣ μεταφερθείσες από το έτος Ν-1 | -2 324 641,86 | 0,00 | -2 324 641,86 |

Ακύρωση μη χρησιμοποιημένων πιστώσεων που μεταφέρθηκαν από το έτος Ν-1 | 564 626,36 | 187 331 191,58 | 187 895 817,94 |

Συναλλαγματικές διαφορές του οικονομικού έτους | 0,00 | -497 711 435,90 | -497 711 435,90 |

Αποτέλεσμα εκτέλεσης του προϋπολογισμού του 2008 | 13 781 334,91 | 1 796 151 820,81 | 1 809 933 155,72 |

2. Η εγγραφή του πλεονάσματος στον προϋπολογισμό θα μειώσει αντίστοιχα τη συνολική συνεισφορά των κρατών μελών στη χρηματοδότηση του προϋπολογισμού της ΕΕ. Η συνολική αυτή μείωση ανά κράτος μέλος θα επηρεαστεί επίσης από την επικαιροποιημένη πρόβλεψη των ιδίων πόρων (ΠΙΠ, ΦΠΑ και ΑΕΕ) καθώς και από το επικαιροποιημένο ποσό της διόρθωσης υπέρ του ΗΒ. Τον Ιούνιο, η Επιτροπή θα υποβάλει, σε χωριστό προσχέδιο διορθωτικού προϋπολογισμού, τις επικαιροποιημένες προβλέψεις που αναμένεται να μεταβάλλουν περαιτέρω τα ποσά των συνεισφορών ανά χώρα.

[1] EE L 248 της 16.9.2002, σ. 1.

[2] ΕΕ L 248 της 16.9.2002, σ. 1.